Jonathan Strahan
Jonathan Strahan (Belfast, 1964) is in yn Noard-Ierlân berne Australyske redakteur fan blomlêzings en tydskriften op it mêd fan science fiction- en fantasyliteratuer. Ek wied er aktyf as útjouwer. Hy hat mei syn wurk in protte prizen en nominaasjes yn 'e wacht sleept.

Libben en karriêre

Jonkheid en oplieding
Strahan waard yn 1964 berne yn it Noardierske Belfast. Yn 1968, doe't er fjouwer jier wie, emigrearren syn âldelju mei him nei Austraalje, dêr't er opgroeide yn Perth, de haadstêd fan West-Austraalje. Yn 1986 studearre er mei in bachelorgraad yn 'e skiene keunsten ôf oan 'e Universiteit fan West-Austraalje.

Karriêre
Yn 1990 rjochte Strahan yn 'e mande mei û.o. Jeremy G. Byrne it tydskrift Eidolon op, dat as ûndertitel hie The Journal of Australian Science Fiction and Fantasy. Oant 1999 wied er dêr as ien fan 'e redakteurs en ien fan 'e útjouwers by belutsen. Hy wie ek ien fan de eigners fan útjouwerij Eidolon Books. Yn dy hoedanichheid wied er as boekeredakteur behelle yn 'e útjefte fan The Secret Life of Rubber-Suit Monsters fan Robin Pen, Going Home Again fan Howard Waldrop, The Thorn Boy fan Storm Constantine en Blackwater Days fan Terry Dowling.

Fan 1997 oant maart 1998, doe't er weromkearde nei Austraalje, wurke Strahan as redakteur en resinsint yn Oakland (Kalifornje) foar it Amerikaanske tydskrift Locus. Begjin 1999 kaam er dêr wer te wurkjen, hoewol't er yn Austraalje wenjen bleau. Datselde jiers rjochte er de útjouwerij The Coode Street Press op, dy't ien edysje fan it tydskrift The Coode Street Review of Science Fiction publisearre (dat gjin súkses waard), en teffens Antique Futures fan Terry Dowling. Fan dy tiid ôf liedt it bedriuw in sliepend bestean. Sûnt 2010 presintearret Strahan fia it ynternet, tegearre mei Gary K. Wolfe, de bekroande Coode Street Podcast. 

Yn jannewaris 2002 waard Strahan by Locus promovearre ta redakteur mei tafersjoch oer alle resinsjes. Behalven yn Locus publisearre er ek literatuerkritiken yn Eidolon, Eidolon: SF Online en Foundation. Dêrnjonken wurket Strahan as redakteur fan (anno 2020 sa'n 60) blomlêzings en ferhalebondels fan science fiction- en fantasy-ferhalen, dy't publisearre binne yn Austraalje en/of de Feriene Steaten. Dêrfoar hat er in World Fantasy Award wûn, 3 Locus Awards en 7 Aurealis Awards. Fierders is er nominearre foar 62 Locus Awards, 23 Aurealis Awards, 17 Hugo Awards, 6 World Fantasy Awards, in British Science Fiction Association Award en de Philip K. Dick Award. Ek hat er 6 kear de Ditmar Award fan 'e Australyske Nasjonale Science Fiction Konvinsje wûn.

Priveelibben
Yn 1999 troude Strahan mei de eardere Locus-redaktrise Marianne S. Jablon. Se wenje yn Perth en hawwe twa dochters, Jessica en Sophie.

Wurk
gearstalde blomlêzings
 1997 – The Year’s Best Australian Science Fiction and Fantasy, Vol. 1 (mei Jeremy G. Byrne)
 1998 – The Year’s Best Australian Science Fiction and Fantasy, Vol. 2 (mei Jeremy G. Byrne)
 2004 – Science Fiction: Best of 2003 (mei Karen Haber)
 2004 – The Locus Awards: Thirty Years of the Best in Fantasy and Science Fiction (mei Charles N. Brown)
 2004 – Best Short Novels: 2004 
 2005 – Science Fiction: Best of 2004 (mei Karen Haber)
 2005 – Fantasy: Best of 2004 (mei Karen Haber)
 2005 – Best Short Novels: 2005
 2006 – Best Short Novels: 2006
 2006 – Science Fiction: The Very Best of 2005
 2006 – Fantasy: The Very Best of 2005
 2006 – Eidolon 1 (mei Jeremy G. Byrne)
 2007 – The Jack Vance Treasury (mei Terry Dowling)
 2007 – The Best Science Fiction and Fantasy of the Year, Vol. 1
 2007 – Best Short Novels: 2007
 2007 – The New Space Opera (mei Gardner Dozois)
 2007 – Ascendancies: The Best of Bruce Sterling
 2007 – Eclipse: New Science Fiction and Fantasy
 2008 – The Best Science Fiction and Fantasy of the Year, Vol. 2
 2008 – The Starry Rift
 2008 – The Jack Vance Reader (mei Terry Dowling)
 2008 – Eclipse 2
 2009 – Wild Thyme, Green Magic: Stories by Jack Vance (mei Terry Dowling)
 2009 – The Best Science Fiction and Fantasy of the Year, Vol. 3
 2009 – The New Space Opera 2 (mei Gardner Dozois)
 2009 – Eclipse 3
 2010 – The Best Science Fiction and Fantasy of the Year, Vol. 4 
 2010 – Mirror Kingdoms: The Best of Peter S. Beagle
 2010 – Fritz Leiber: Selected Stories (mei Charles N. Brown)
 2010 – The Green Leopard Plague and Other Stories (mei Walter Jon Williams)
 2010 – Subterranean Online, Spring Issue
 2010 – Hard Luck Diggings: The Early Jack Vance (mei Terry Dowling)
 2010 – Legends of Australian Fantasy (mei Jack Dann)
 2010 – Wings of Fire (mei Marianne S. Jablon)
 2010 – Swords and Dark Magic (mei Lou Anders)
 2010 – The Best of Kim Stanley Robinson
 2010 – Godlike Machines
 2010 – The Best of Larry Niven
 2010 – Engineering Infinity
 2011 – The Best Science Fiction and Fantasy of the Year, Vol. 5
 2011 – Life on Mars: Tales from the New Frontier
 2012 – The Best Science Fiction and Fantasy of the Year, Vol. 6
 2012 – Eclipse 4
 2012 – Edge of Infinity
 2012 – Under My Hat: Tales from the Cauldron
 2013 – The Best Science Fiction and Fantasy of the Year, Vol. 7
 2013 – Fearsome Journeys
 2014 – The Best Science Fiction and Fantasy of the Year, Vol. 8
 2014 – Reach for Infinity
 2014 – Fearsome Magics
 2015 – The Best Science Fiction and Fantasy of the Year, Vol. 9
 2016 – The Best Science Fiction and Fantasy of the Year, Vol. 10
 2016 – Drowned Worlds
 2016 – Meeting Infinity
 2017 – The Best Science Fiction and Fantasy of the Year, Vol. 11
 2017 – Bridging Infinity
 2018 – The Best Science Fiction and Fantasy of the Year, Vol. 12
 2018 – Infinity Wars
 2019 – The Best Science Fiction and Fantasy of the Year, Vol. 13
 2019 – Infinity's End
 2019 – Mission: Critical

Prizen en nominaasjes

Keppelings om utens
Offisjele webside fan Jonathan Strahan

Noardiersk blogger
Noardiersk literatuerkritikus
Noardiersk boekeredakteur
Noardiersk tydskriftredakteur
Noardiersk útjouwer
Australysk blogger
Australysk literatuerkritikus
Australysk boekeredakteur
Australysk tydskriftredakteur
Australysk útjouwer
Australysk persoan fan Iersk komôf
Persoan berne yn 1964